ŠILUTĖS RAJONO SAVIVALDYBĖS

ADMINISTRACIJOS DIREKTORIUS

ĮSAKYMAS

DĖL ADMINISTRACIJOS DIREKTORIAUS 2017 M. SAUSIO 9 D. ĮSAKYMO NR. A1-29 „DĖL SOCIALINIŲ BŪSTŲ PIRKIMO SKELBIAMŲ DERYBŲ BŪDU, SĄLYGŲ PATVIRTINIMO“ PAKEITIMO

2017 m. kovo 2 d. Nr. A1-249

Šilutė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi,

p a k e i č i u Socialinių būstų pirkimo skelbiamų derybų būdu, sąlygas, patvirtintas Šilutės rajono savivaldybės administracijos direktoriaus 2017 m. sausio 9 d. įsakymu Nr. A1-29 „Dėl socialinių būstų pirkimo skelbiamų derybų būdu, sąlygų patvirtinimo“:

1. Pakeičiu 13.8 papunktį ir jį išdėstau taip:

„13.8. butai perkami kartu su inventorizuotais ir teisiškai įregistruotais butų priklausiniais (rūsiais ir pan.), jei tokie yra, buto kadastro byla turi atitikti esamą buto patalpų padėtį (Pastaba: į paraišką įrašyti informaciją, kuri atitinka siūlomo parduoti buto Nekilnojamojo turto registro centrinio duomenų banko išrašą)“.

2. Pakeičiu 38 punktą ir jį išdėstau taip:

„38. Komisija, gavusi kandidatų paraiškas dalyvauti derybose ir parduodamo būsto dokumentus, ne vėliau kaip per 22 kalendorines dienas, informuoja kandidatą apie kvietimą derėtis, nustato derybų datą, laiką ir vietą arba pateikia kandidatui motyvuotą atsakymą, kodėl kandidato parduodamo buto dokumentai atmetami.“

3. Pakeičiu 52.2 papunktį (atitinkamai pakeičiu būstų pirkimo skelbiamų derybų būdu, sąlygų 2 priedo lentelės turinį) ir jį išdėstau taip:

„52.2. Pasiūlymų vertinimo kriterijai:

Eil. Nr.	Vertinimo kriterijus	Vertinimo ribos (balai)	Vertinimo balai	Vertinimas (balais)
1.	Namo, kuriame yra butas, eksploatavimo trukmė:	0-45
1.1.	Renovuotas	45
1.2.	5-10 metų	30
1.3.	10-30 metų	20
1.4.	Daugiau kaip 30 metų	10
1.5.	Daugiau kaip 50 metų	0
2.	Atstumas iki viešojo transporto stotelės	0-5
2.1.	Daugiau nei 300 metrų	0
2.2.	Mažiau nei 300 metrų	5
3.	Buto padėtis name:	0-5
3.1.	Kampinis	0
3.2.	Vidinis	5
4.	Buto langų būklė:	0-10
4.1.	Seni, nekeisti	0
4.2.	Pakeisti plastikiniai	5
4.3.	Pakeisti (klijuoto medžio)	10
5.	Buto lauko (išorinės) durys:	0-10
5.1.	Senos	0
5.2.	Pakeistos medinės	5
5.3.	Pakeistos šarvuotos	10
6.	Balkonas	0-5
6.1.	Nėra	0
6.2.	Yra	5
7.	Bendra buto vidaus apdailos būklė:	0-15
7.1.	Remontuotina	0
7.2.	Labai gera	15
8.	Energinio naudingumo klasė:	1-5
8.1.	B	5
8.2.	C	4
8.3.	D	3
8.4.	F	2
8.5.	G	1
Iš viso:	0-100	x

„

4. Pakeičiu 55 punktą ir jį išdėstau taip:

„55. Savivaldybė, gavusi iš komisijos pirkimo ataskaitą ir perkamų butų dokumentus, ne vėliau kaip per 10 darbo dienų turi nustatyti pirkimo sutarties pasirašymo vietą, dieną, tikslų laiką ir apie tai pranešti derybas laimėjusiems kandidatams. Jeigu laimėtojas, kuriam buvo pasiūlyta sudaryti pirkimo sutartį, raštu atsisako ją sudaryti arba iki Savivaldybės nurodyto laiko neatvyksta sudaryti pirkimo sutarties ir nepateikia motyvuoto pasiteisinimo, kodėl neatvyko, arba atsisako sudaryti pirkimo sutartį derybose sutartomis sąlygomis, atvyksta pasirašyti sutartį, bet jos nepasirašo ir nepateikia svarių motyvų, laikoma, kad jis atsisakė sudaryti pirkimo sutartį. Tokiu atveju komisija siūlo sudaryti pirkimo sutartį kitam kandidatui, kurio pasiūlymas pagal derybų rezultatus yra geriausias po atsisakiusio sudaryti pirkimo sutartį, bet jo siūlyta kaina neturėtų būti didesnė daugiau kaip 9 procentais. Jeigu kito kandidato po derybų pasiūlyta galutinė kaina nepriimtina (per didelė) perkančiajai institucijai, pirkimas skelbiamas iš naujo.“

Administracijos direktoriaus pavaduotojas,	Virgilijus Pozingis

pavaduojantis Administracijos direktorių